Раја Николић
Раја Николић (Аранђеловац, 1929) српски је вајар.

Биографија 

Раја Николић је рођен у Аранђеловцу 1929. године. Дипломирао је на ликовном одсеку Више педагошке школе у Београду. Био је на студијским путовањима у Италији и Француској. Бавио се педагошким радом у аранђеловачкој Гимназији. Радио као вајар на мајдану мермера Венчац у Аранђеловцу, и као самосталан уметник. Сталне поставке скулптура у слободном простору налазе се у Београду, на Светом Стефану, у Аранђеловцу и Бачкој Тополи - Панонија. 

Аутор је мозаика површине око 100 квадратних метара на дечијем игралишту у ташмајданском парку у Београду.

Излагао је на више самосталних и колективних изложби, као и на бијеналу мале керамике у Загребу, бијеналу минијатуре у Горњем Милановцу и на тријеналима керамике у Суботици и Београду.

Референце

Спољашње везе 
 Раја Николић на сајту УЛУПУДС

Рођени 1929.
Аранђеловчани
Српски вајари
Чланови УЛУПУДС